SET ปิดลบ 7 จุดหลังไร้ปัจจัยบวกหนุน คาดพรุ่งนี้ผันผวนต่อในกรอบ 1,630-1,650 จุด
SET ปิดลบ 7 จุดหลังไร้ปัจจัยบวกหนุน คาดพรุ่งนี้ผันผวนต่อในกรอบ 1,630-1,650 จุด โดยดัชนีปิดตลาดวันนี้ ที่ระดับ 1,637.22 จุด ลบ 6.54 จุด หรือ 0.40% มูลค่าการซื้อขาย 4.28 หมื่นล้านบาท
SET ปิดลบ 7 จุดหลังไร้ปัจจัยหนุน คาดพรุ่งนี้ผันผวนในกรอบ 1,630-1,650 โดยดัชนีปิดตลาดวันนี้ ที่ระดับ 1,637.22 จุด ลบ 6.54 จุด มูลค่าการซื้อขาย 4.28 หมื่นลบ.
30 ก.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,637.22 จุด ลบ 6.54 จุด หรือ 0.40% มูลค่าการซื้อขาย 4.28 หมื่นล้านบาท
10 หุ้นกดดัชนีวันนี้

ด้านน.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยวันนี้เคลื่อนไหวในแดนลบเป็นส่วนใหญ่ เนื่องจากตลาดฯไม่ได้มีปัจจัยบวกอย่างชัดเจน จะมีก็แค่มาตรการกระตุ้นเศรษฐกิจภายในประเทศที่พอจะมาช่วยหนุนตลาดได้บ้าง แต่ปัจจัยนอกประเทศยังไม่มีความแน่นอนในหลายประเด็น
ทั้งเรื่องสงครามการค้าระหว่างสหรัฐฯ และจีน, เรื่องคณะกรรมาธิการข่าวกรองประจำสภาผู้แทนราษฎรสหรัฐได้เผยแพร่รายงานของผู้แจ้งเบาะแสรายหนึ่งที่ได้กล่าวโทษประธานาธิบดีโดนัลด์ ทรัมป์ กรณีติดต่อรัฐบาลต่างชาติเพื่อให้แทรกแซงการเลือกตั้งในสหรัฐ รวมถึงข่าวที่สหรัฐฯเตรียมจำกัดการลงทุนในจีน และปลดบริษัทจีนออกจากการจดทะเบียนในตลาดหุ้นสหรัฐ ซึ่งเรื่องนี้ก็ทำให้ตลาดฯได้รับผลกระทบในทาง Sentiment ไปด้วย
ขณะที่ตลาดหุ้นในภูมิภาคเอเชียวันนี้ส่วนใหญ่เคลื่อนไหวในแดนลบ พร้อมให้ติดตามสถานการณ์ฮ่องกงในวันพรุ่งนี้ ซึ่งเป็นวันชาติจีน
แนวโน้มการลงทุนในวันพรุ่งนี้ (1 ต.ค.) น.ส.ธีรดา กล่าวว่า ตลาดฯคงจะผันผวน โดยมีแนวรับ 1,630-1,620 จุด ส่วนแนวต้าน 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
AOT มูลค่าการซื้อขาย 2,251.34 ล้านบาท ปิดที่ 74.75 บาท เพิ่มขึ้น 0.50 บาท
PTT มูลค่าการซื้อขาย 2,209.89 ล้านบาท ปิดที่ 46.25 บาท เพิ่มขึ้น 0.25 บาท
SCC มูลค่าการซื้อขาย 1,738.56 ล้านบาท ปิดที่ 408.00 บาท ลดลง 4.00 บาท
KBANK มูลค่าการซื้อขาย 1,515.99 ล้านบาท ปิดที่ 156.50 บาท ลดลง 4.50 บาท
PTTEP มูลค่าการซื้อขาย 1,337.03 ล้านบาท ปิดที่ 121.00 บาท ลดลง 2.50 บาท
ตลาดหุ้นเอเชีย
